Er sprach: »hast in nit gsehen?
was hastu dan gesehen an? «
die frau tet wider jehen:
»ich hab gesehen an den man,
der sein leib geben wolt für mich,
Auf das ich ledig were,
nicht dienen dorft mein leben lang.«
secht an, wie wunderbere
die lieb der lieb ist ein anfang;
lieb gebirt lieb inbrünstiklich.
Also ein man sol seinen leib
in treu setzen für sein frum weib;
billich hat in auf ert
sein weib auch lieb und wert.